**PRIJEDLOG**

Na osnovu člana 92. stav (9) Zakona o javnim nabavkama ("Službeni glasnik BiH", broj 39/14), člana 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08) i člana 6. stav (1) Odluke o kriterijima za utvrđivanje novčane naknade za rad u upravnim odborima, nadzornim i drugim odborima i drugim radnim tijelima iz nadležnosti institucija Bosne i Hercegovine (“Službeni glasnik BiH”, br. 19/09 i 10/12), Vijeće ministara Bosne i Hercegovine na sjednici .......... održanoj ........... 2018 .godine, donijelo je

**ODLUKU O**

**VISINI NOVČANE NAKNADE ZA RAD U**

**ODBORU AGENCIJE ZA JAVNE NABAVKE BOSNE I HERCEGOVINE**

**Član 1.**

**(Predmet )**

Ovom Odlukom utvrđuje se visina i način isplate novčane naknade za rad u Odboru Agencije za javne nabavke Bosne i Hercegovine (u daljem tekstu: Odbor).

**Član 2.**

**(Visina naknade)**

1. Mjesečna naknada za rad članova Odbora utvrđuje se u visini od 250,00 KM.
2. Naknada za rad članu Odbora isplaćuje se za mjesec u kojem je održana sjednica Odbora, pod uslovom da je član Odbora prisustvovao sjednici Odbora, uz primjenu ograničenja propisanih članom 39. st. (3), (4) i (5) Zakona o plaćama i naknadama u institucijama Bosne i Hercegovine (“Službeni glasnik BiH” br.: 50/08, 35/09, 75/09, 32/12, 42/12, 50/12, 32/13, 87/13, 75/15, 88/15 i 16/16).

**Član 3.**

**(Ograničavajuće odredbe)**

Ova Odluka se primjenjuje do isteka mandata članova Odbora.

.

**Član 4.**

**(Prestanak važenja)**

Stupanjem na snagu ove Odluke prestaje da važi Odluka o visini novčane naknade za rad u Odboru Agencije za javne nabavke Bosne i Hercegovine („Službeni glasnik BiH“, broj 94/16).

**Član 4**.

**(Stupanje na snagu)**

Ova Odluka stupa na snagu narednog dana od dana objave u „Službenom glasniku BiH“.

VM broj /18 Predsjedavajući

2018.godine Vijeća ministara BiH

Sarajevo Dr. **Denis Zvizdić**